19 de setembre

El 19 de setembre és el dos-cents seixanta-dosè dia de l'any del calendari gregorià i el dos-cents seixanta-tresè en els anys de traspàs. Queden cent tres dies per finalitzar l'any.

Esdeveniments 
Països Catalans
 1809 - La ciutat de Girona resisteix un ferotge atac de les tropes franceses que l'assetjaven. L'esdeveniment és conegut com "El Gran Dia de Girona".
 1835 - Guimerà (l'Urgell): els carlins perden el setge de Guimerà i els liberals fan 388 presoners i afusellen a 71 militars, entre els quals s'hi destaca el seu comandant, Rosset de Belianes durant la Primera Guerra Carlina.
 1866 - Barcelona: al Teatre Romea s'estrena La pubilla del Vallès, comèdia de Josep Maria Arnau i Pascual.
 1989 - Nepal: Mònica Verge i Magda Nos Loppe assoleixen el cim del Cho Oyu (8.201 m), el primer vuit mil femení estatal.
 2010 - Neix el canal 3XL, un canal de Televisió de Catalunya que substitueix l'antic Canal 300 i suposa una continuació al programa contenidor juvenil 3xl.cat.

Resta del món
 1356 - En la Batalla de Poitiers els anglesos derroten els francesos.
 1893 - Nova Zelanda és el primer país del món en atorgar el dret de vot a les dones.
 1928 - Walt Disney estrena la primera pel·lícula sonora d'animació, Steamboat Willie, protagonitzada per Mickey Mouse.
 1941 - EUA: es publica More Fun Comics núm. 73 que conté la primera aparició d'Aquaman, un superheroi de DC creat per Paul Norris i Mort Weisinger.
 1957 - Primera bomba nuclear provada sota terra als EUA.
 1959 - Califòrnia (EUA): Nikita Khrusxov es queda sense visitar Disneyland.
 1991 - Alps d'Ötztal, Tirol del Sud (Itàlia): dos alpinistes alemanys troben l'home d'Ötzi, la mòmia més antiga d'Europa.
 1994 - Princeton, Nova Jersey (EUA): Andrew Wiles troba el desllorigador que li mancava per demostrar el Teorema de Fermat-Wiles, 358 anys després d'haver-se plantejat.
 2004 - Pequín (la Xina): en el plenari del Partit Comunista Xinès, Jiang Zemin cedeix el poder militar del país a Hu Jintao, president del partit.
 2009 - Es troba el cadàver de Yoshito Usui, dibuixant de la sèrie de dibuixos animats Shin Chan.
 2021 - El Paso (illa de La Palma): després d'uns dies d'augment de la sismicitat s'inicia l'erupció volcànica del Cumbre Vieja.

Naixements 
Països Catalans
 1618 - Peralada: Pràxedis de Rocabertí Safortesa, noble i pedagoga catalana (m. 1665).
 1732 - Barcelona: Josep Martí, frare premonstratenc abat de Bellpuig de les Avellanes i historiador.
 1772 - València: Vicent López i Portaña, pintor del neoclassicisme valencià, pintor de cambra de la monarquia borbònica, des de Carles IV fins a Isabel II
 1900 - Xarafull, València: Selica Pérez Carpio, mezzosoprano valenciana dedicada a la sarsuela (m. 1984).
 1928 - Barcelona: Elvira Quintillà i Ramos, actriu catalana de teatre, cinema i televisió (m. 2013).
 1929 - Barcelona: Maria Dolors Cortey de Ribot, escriptora catalana (m. 1997).
 1930 - Barcelona: Montserrat Carulla i Ventura, actriu catalana (m. 2020).
 1946 - Josep Montràs i Rovira, alcalde de Moià (1983 -2011).
 1968 - Barcelona: Helena Garcia Melero, periodista i professora universitària catalana.
 1983 - Vinaròs, Baix Maestrat: Blanca Gil Sorli, jugadora de waterpolo mallorquina, d'origen valencià.

Resta del món
 86 - Antoní Pius, emperador de Roma.
 1705 - París: Marguerite-Antoinette Couperin, clavecinista francesa de la cort reial francesa (m. c. 1778).
 1737 - Annapolis, Maryland: Charles Carroll conegut com a Charles Carroll de Carrollton o Charles Carroll III per distingir-lo d'altres familiars seus, fou un ric agricultor de Maryland i un dels primers en advocar en favor de la independència envers el Regne de Gran Bretanya (m. 1832).
 1806 - Aberdeen (Escòcia): William Dyce, pintor i pedagog escocès (m. 1864).
 1888 - Sea Bright, Nova Jersey, Estats Units: James Alexander, matemàtic estatunidenc.
 1899 - Nova York, Estats Units: Ricardo Cortez, actor i director de cinema estatunidenc d'origen austríac.
 1902 - Saragossaː Jenara Vicenta Arnal Yarza, primera doctora en Ciències Químiques d'Espanya (m. 1960).
 1908 - Hèlsinki (Finlàndia): Mika Waltari, escriptor finlandès (m. 1979).
 1909 - Carhaix-Plouguer: Vefa de Bellaing, escriptora i intel·lectual bretona (m. 1998).
 1911 - Newquay, Anglaterra: William Golding, escriptor anglès guardonat amb el Premi Nobel de Literatura l'any 1983 (m. 1993).
 1915 - Monessen, Pennsilvània: Blanche Thebom, mezzo-soprano nord-americana d'origen suec (m. 2010).
 1921 - Recife, Brasil: Paulo Freire, pedagog, autor de la Pedagogia de l'Oprimit i precursor de l'ensenyament per adults analfabets (m.1997).
 1926 - Toyohashi, Aichi, Japó: Masatoshi Koshiba, físic japonès, Premi Nobel de Física de l'any 2002.
 1927 - París, Françaː Hélène Langevin-Joliot, física nuclear francesa, investigadora, filla i neta de la família Curie.
 1931 - Kispest, Budapestː Márta Mészáros, directora de cinema hongaresa, amb una obra cinematogràfica molt personal.
 1935 - 
 Sonnino, Itàlia: Velasio de Paolis, cardenal italià de l'Església Catòlica.
 Carboneras, Almeria: Encarna Sánchez, periodista espanyola, locutora de ràdio i presentadora de televisió (m. 1996).
 1948 - Cowes, Illa de Wight: Jeremy Irons, actor de cinema, televisió i teatre anglès.
 1949 - Neasden, Londres, Anglaterra: Twiggy, nascuda Lesley Hornby, actualment coneguda pel seu nom de casada, Twiggy Lawson, model, actriu i cantant anglesa.
 1956 - Las Palmas de Gran Canaria, Espanya: José Luis Doreste Blanco, regatista canari.
 1960 - Lutsk: Oksana Zabujko, escriptora ucraïnesa.
 1961 - Bilbao, País Basc, Espanya: Rafael Álvarez Ibarra, jugador i entrenador d'escacs basc, que té el títol de Mestre Internacional des de 1986.
 1965 - Euclid, Ohio: Sunita Williams, astronauta estatunidenca d'ascendència índia que va tenir el rècord del vol espacial més llarg per una dona.
 1974 - Skellefteå, Suècia: Victoria Silvstedt, model, actriu, cantant sueca.
 1986 - Klaipėda, República Socialista Soviètica de Lituàniaː Silvana Imam, cantant sueca de música rap.

Necrològiques 
Països Catalans
 1290 - Barcelona: Maria de Cervelló, fundadora de la branca femenina de l'orde mercedari, santa de l'Església Catòlica.
 1933 - Sabadell: Maria Teresa Duran i Nogués, escriptora i activista feminista catalana.
 1951 - Barcelona: Josep Ribelles Comín, bibliògraf, periodista i animador cultural valencià (79 anys).
 1958 - Sant Rafèu, Occitània: Josep Irla i Bosch, polític català, President de la Generalitat de Catalunya a l'exili.
 1962 - Sillaː Carmen Valero Gimeno, mestra, intel·lectual, feminista i sindicalista valenciana (n. 1893).
 1980 - Tarragona: Bonaventura Gassol i Rovira (Ventura Gassol), poeta i polític català. Conseller de Cultura i president interí de la Generalitat de Catalunya.
 1987 - Sant Vicenç dels Horts: Narcís Lunes i Boloix, poeta, escriptor i assagista. Mestre en Gai Saber.

Resta del món
 1797 - Viena: Johann Friedrich Daube, compositor, musicòleg i llaütista.
 1881 - Elberon (Nova Jersey), EUA: James Garfield, advocat i 20è president dels Estats Units (49 anys).
 1895 - La Haia, Països Baixos: Gerardina Jacoba van de Sande Bakhuyzen, pintora neerlandesa del  (n. 1827).
 1898 - París, França: Louis-César Desormes, compositor francès del Romanticisme.
 1902 - Tòquio (Japó): Masaoka Shiki, poeta japonès (n. 1867).
 1918 - Pinner, Middlesex: Liza Lehman, cantant i compositora d'òpera anglesa, coneguda per les seves composicions vocals (m. 1918).
 1920 - Scheveningen, La Haia: Adrienne van Hogendorp-s' Jacob, pintora de Natures mortes neerlandesa (n. 1857).
 1938 - Beverly Hills (Estats Units): Pauline Frederick, actriu estatunidenca de cinema mut.
 1967 - París, França: Zinaïda Serebriakova, pintora russa.
 1973 - Santiago de Xile: Joan Alsina i Hurtós, capellà català, assassinat a Xile pel règim de Pinochet.

 1985 - Siena, la Toscana, Itàlia: Italo Calvino, escriptor italià (n. 1923).
 2009 - Londres, Regne Unit: Alan Deyermond, hispanista britànic (n. 1932).
 2010 - Saragossa, Espanya: José Antonio Labordeta, escriptor, cantautor i polític espanyol (75 anys).
 2017 - 
 John Nicholson, pilot de curses automobilístiques neozelandès.
 Viterbo, Itàlia:Massimo Natili, pilot de curses automobilístiques italià.

Festes i commemoracions 
 Santoral: sants Genar de Benevent, bisbe i màrtir; Maria de Cervelló, mercedària; Alonso de Orozco, prevere; Maria Guillema Emília de Rodat, fundadora; venerable Giovanni Agostino Adorno, cofundador dels caracciolins.
 Dia Internacional de Parlar com un Pirata.

Referències 

19